**ШЫМКЕНТ ҚАЛАСЫ БОЙЫНША ТЕКСЕРУ**

**КОМИССИЯСЫ**

**«Шымкент қаласының ішкі саясат және дін істері басқармасына және оған бағынысты ұйымдарына бюджеттен бөлінген қаржылардың игерілу тиімділігіне мемлекеттік аудит жүргізу» аудиторлық іс-шарасы бойынша жүргізілген аудиттің нәтижелеріне**

**АУДИТОРЛЫҚ ҚОРЫТЫНДЫ**

**ШЫМКЕНТ**

**2020 жыл**

**МАЗМҰНЫ**

**І. Кіріспе бөлік**

1.1. Аудиторлық іс-шараның атауы.....................................................

1.2. Мемлекеттік аудиттің мақсаты.....................................................

1.3. Мемлекеттік аудиттің объектілері ...............................................

1.4. Мемлекеттік аудит тобының құрамы ..........................................

1.5. Мемлекеттік аудитпен қамтылған кезең .....................................

**ІІ. Негізгі (талдамалық) бөлік**

2.1. Шымкент қаласының ішкі саясат және дін істері басқармасына және оған бағынысты ұйымдардыңағымдағы2019 жылғы жай-күйін жиынтық талдау........................

2.2. Шымкент қаласының ішкі саясат және дін істері басқармасына және оған бағынысты ұйымдарға жүргізілген мемлекеттік аудиттің жиынтық нәтижелері..........................

2.2.1 Бюджет қаражатының, бюджеттік бағдарламалардың түпкілікті тікелей және түпкілікті нәтижелеріне, сондай-ақ қойылған мақсаттар мен міндеттерге қол жеткізуге пайдаланылу тиімділігін жиынтық талдау және бағалау, Шымкент қаласының ішкі саясат және дін істері басқармасына және оған бағынысты ұйымдардың дамуына әсері бойынша анықталғаны:

2.6. Мемлекеттік аудит объектілері қызметінің әлеуметтік-экономикалық дамуға әсерін бағалау...........................................................

2.7. Мемлекеттік аудит объектілерінің жіберіп алған пайдасының және экономикалық шығындарының анықталған фактілері..............................

**ІІІ. Жиынтық бөлік**

3.1. Мемлекеттік аудит барысында қабылданған шаралар .............

3.2. Мемлекеттік аудит нәтижелері бойынша тұжырымдар ...........

3.3. Мемлекеттік аудит нәтижелері бойынша ұсынымдар ..............

3.4. Қосымша ..........................................................................................

**Шымкент қаласы бойынша**

**тексеру комиссиясының төрағасы**

**Н.А. Нәлібаевқа**

**АУДИТОРЛЫҚ ҚОРЫТЫНДЫ**

**I. Кіріспе бөлік**

***1****.****1. Аудиторлық іс-шараның атауы:***«Шымкент қаласының ішкі саясат және дін істері басқармасына және оған бағынысты ұйымдарына бюджеттен бөлінген қаржылардың игерілу тиімділігіне мемлекеттік аудит жүргізу».

***1.2. Мемлекеттік аудиттің мақсаты:*** «Шымкент қаласының ішкі саясат және дін істері басқармасына және оған бағынысты ұйымдарына бюджеттен бөлінген қаржылардың игерілу тиімділігіне мемлекеттік аудит жүргізу».

***1.3. Мемлекеттік аудит объектілері:*** Шымкент қаласының ішкі саясат және дін істері басқармасы мемлекеттік мекемесі (бұдан әрі – Басқарма), Шымкент қаласының ішкі саясат және дін істері басқармасының "Ақпараттық-коммуникациялық орталық"коммуналдық мемлекеттік мекемесі (бұдан әрі –«Ақпараттық-коммуникациялық орталық» КММ-сі), Шымкент қаласының ішкі саясат және дін істері басқармасының "Дін мәселелерін зерттеу орталығы" коммуналдық мемлекеттік мекемесі (бұдан әрі –«Дін мәселелерін зерттеу орталығы» КММ-сі),.

***1.4. Мемлекеттік аудит тобының құрамы:*** Шымкент қаласы бойынша тексеру комиссиясының№1 мемлекеттік аудит бөлімінің бас инспектор-мемлекеттік аудиторы Тағаев Бақыт Мырзабекұлы (топ жетекшісі) *(Мемлекеттік аудитор біліктілігін иелену туралы 05.12.2016 жылғы №0435 сертификат),*№2 мемлекеттік аудит бөлімінің бас инспектор-мемлекеттік аудиторы Дәуренов Бақытжан Дәуренұлы *(Мемлекеттік аудитор біліктілігін иелену туралы №1450 сертификат)*, бас маман-мемлекеттік аудиторы Бармақова Гүлнара Жұмағазықызы*(Мемлекеттік аудитор біліктілігін иелену туралы 19.03.2018 жылғы №1480 сертификат),* бас маман-мемлекеттік аудитордың ассистенті Ендібаева Шынар Малдыбайқызы жүргізді.

***1.5. Мемлекеттік аудитпен қамтылған кезең:*** 2019 жылғы 1 қаңтарынан бастап 2019 жылғы 31желтоқсанға дейін.

**II. Негізгі (талдамалық) бөлік:**

***2.1. Шымкент қаласының ішкі саясат және дін істері басқармасына және оған бағынысты ұйымдардың ағымдағы 2019 жылғы жай-күйін жиынтық талдау:***

1. «Шымкент қаласының ішкі саясат және дін істері басқармасы»мемлекеттік мекемесі Шымкент қаласы әкімдігінің 2018 жылғы 11 шілдедегі №19 қаулысымен бекітілген. Аталған қаулымен мекеменің Ережесі бекітіліп, Заңды тұлға ретінде Шымкент қаласы Әл-Фараби аудандық Әділет басқармасында 2018 жылғы 19 шілдедетіркелген.

Мекеменің миссиясы «қаладағы конфессияаралық келісім, азаматтардың дәни сенім бостандығы құқықтары мен діни бірлестіктермен өзара іс-қимылын қамтамасыз ету саласындағы қоғамдық-саяси тұрақтылығын нығайтуға, сондай-ақ азаматтық қоғам тнституттарын қолдау мен дамытуға, қаланың ақпараттық кеңістігінің бәсекеге қабілеттігін арттыруға бағытталған мемлекеттік саяси тиімді жүзеге асыру болып табылады. Сондай-ақ 11 міндет, 40 функция қаралған.

Аталған миссияларды тиімді атқару мақсатындаБасқарманың жанынан заңды тұлға ретінде Шымкент қаласы әкімдігінің 2018 жылғы 21 қарашадағы №262 қаулысымен «Ақпараттық коммуникациялық орталық» КММ*(5 бөлімнен тұрады, штат саны 41)* және Шымкент қаласы әкімдігінің 15.10.2018 жылғы №203 қаулысымен «Дін мәселелерін зерттеу орталығы» КММ*(4 бөлімнен тұрады, штат саны 28)* құрылыпережелерібекітілген.

Мемлекеттік саясатты іске асыру жөніндегі қызметі ретінде негізгі төрт бағыт бойынша жұмыс атқару көзделген:

*- мемлекеттік ақпараттық саясатты жүзеге асыру;*

*- Идеология және қоғамдық-саяси ахуалдың тұрақтылығын қамтамасыз ету;*

*- азаматтық қоғам институттарымен өзара іс-қимыл орнату;*

*- діни тұрақтылықты қамтамасыз ету.*

1) *Ақпарттық саясат және БАҚ мониторингі бойынша жұмыс жүргізу бойынша:*

Шымкент қаласында155 бұқаралық ақпарат құралдары жұмыс жасалғаны анықталған. Оның ішінде:

-104 газет *(62-қазақ тілде, 28-аралас тілде, 13-орыс тілде, 1-өзбек тілде)*,

-44 журнал *(қазақ тілінде -19, аралас-21, орыс тілінде-4)*,

-5телеарна, 2 радио хабар таратады. Сондай-ақ, 21 ақпараттық портал тіркелген.

Басқарма тарапынан Шымкент қаласы бойынша БАҚ-да жарияланған материалдарға сараптама, контент-талдау жасау және БАҚ туралы заңнамалардың орындалуына мониторинг жасау жұмыстары тұрақты жүргізіліп отырылған. Халық пен билік өкілдерінің байланысын нығайтып, ашықтықты қамтамасыз ету мақсатында Шымкент қаласы әкімдігінің ресми «Shymkent.gov.kz» сайтында әкімнің «Виртуалды қабылдау» блогыіске қосылған. Сондай-ақ, қала әкімдігінің WhatsApp мессенджері мен Instagram, Facebook*(akimat\_shymkent, Шымкент қаласының әкімдігі)* әлеуметтік желілерінде ресми парақшалары жұмыс жасау көзделген.

*2) Идеология және қоғамдық-саяси ахуалдың тұрақтылығын қамтамасыз ету бойынша:*

ҚР Президенті Қ.К.Тоқаевтың Қазақстан халқына арнаған Жолдауын насихаттау және түсіндіру бойынша қала әкімімен бекітілген тұрғындармен кездесулердің желілік кестесі мен медиа жоспарын атқаруда құрылған қалалық ақпараттық-насихаттық топ қаланың 4 ауданында (58 мыңға жуық) тұрғындармен 433 кездесу өткізгені анықталған.

Сондай-ақ, Шымкент қаласында «Рухани жаңғыру» Бағдарламасын тиімді іске асыру мақсатында 2019 жылдың 1 сәуірінде «Рухани жаңғыру» жобалық кеңесі құрылған.

Қазақстан Республикасының Президенті Әкімшілігімен келісіліп, «Рухани жаңғыру» бағдарламасын іске асырудың 2019 жылға арналған іс-шаралар жоспары қала әкімімен бекітілген.

Бағдарлама аясында 2019 жылы жалпы 742 іс-шара өткізіліп, оған 411 мың адам қатысқан. Өңірлік жоспарға сәйкес, 54 іс-шара республикалық, аймақтық деңгейде ұйымдастырылған.

Қаладағы ішкі саяси тұрақтылықты сақтау, жергілікті тұрғындардың әлеуметтік шиеленіс пен наразылық әлеуетінің деңгейін бағалау тұрақты бақылауға алынған.

*3) Азаматтық қоғам институттарымен өзара іс-қимыл орнату бойынша:*

Қалада 6 саяси партия мен олардың филиалдары жұмыс жасаса, қала бойынша 1813 – тен астамүкіметтік емес ұйымдар тіркелген.

Үкіметтік емес ұйымдармен 60-қа жуықіс-шаралар ұйымдастырылып, оған 13 мыңға жуық адам қамтылғаны анықталған.

Сонымен қатар, «Шымкент қаласының Азаматтық Альянсы» қауымдастығымен бірлесіп қаладағы үкіметтік емес ұйымдарға мониторинг жұмыстары жүргізілген.

*4)Діни тұрақтылықты қамтамасыз етубойынша:*

Қалада 11 діни конфессия және исламдық емес бағыттағы 31 жергілікті діни бірлестіктердің жұмыс атқаруы көзделген. Оның ішінде: *православиелік-6, католиктік-1, иудейлік-1, елуіншілер-7, пресвитериандық-5, иегова куәгерлері-3, христиан баптистер-5, адвентистер-1, жаңа апостолдық-1, бахаи-1.*

Діни конфессиялар қатарында 105исламдық бағыттағы Қазақстан мұсылмандары діни басқармасы (ҚМДБ) филиалдары (мешіттер) анықталған.

Шымкент қаласы бойынша ҚР діни экстремизм мен терроризмге қарсы іс-қимыл жөніндегі 2018 – 2022 жылдарға арналған мемлекеттік бағдарламасында көрсетілген 3 міндеттемелері бойынша, атап айтқанда:Қоғамда радикалдық идеологияға қарсы иммунитетті және радикалдық көріністерге мүлдем төзбеушілікті қалыптастыруға бағытталған діни экстремизм мен терроризмнің алдын алу шараларын жетілдіру, Қазақстан Республикасы халқының радикалдануына әсерлі сыртқы факторлардың ықпал етуін төмендету, Діни экстремизм мен терроризм фактілерін, оның ішінде арнаулы мемлекеттік және құқық қорғау органдарының қызметін қамтамасыз ету жүйесін жетілдіру жолымен анықтау мен жолын кесудің тиімділігін арттырукөзделген.

***2.2. Шымкент қаласының ішкі саясат және дін істері басқармасының және оған бағынысты ұйымдарға жүргізілген мемлекеттік аудиттің жиынтық нәтижелері***

«Шымкент қаласының ішкі саясат және дін істері басқармасына және оған бағынысты ұйымдарына бюджеттен бөлінген қаржылардың іске асырылуына тиімділік аудитін жүргізу» аудиторлық іс-шарасы бойынша1мемлекеттік мекемежәне 2коммуналдық мемлекеттік мекеме қамтылып, бөлінген қаржы көлемі 945 121,0мың теңге құраған.

Жүргізілген аудиттің нәтижелері көрсеткендей Қазақстан Республикасының заңнамасы талаптарының сақталмау және бюджет және өзге де заңнама талаптарының қамтамасыз етілмеу салдарынан аталған іс-шара бойынша жалпы 40 978,6 мың теңге көлемінде бұзушылықтарға жол берілгендігі анықталған, оның ішінде:

жалпы 8 635,6 мың теңге қаржылық бұзушылықтар орын алған, оның ішінде қалпына келтірілуге жататыны 151,3 мың теңге, өтелуге жататыны 8484,3 мың теңге. Аудиторлық іс-шара барысында 1296,1 мың теңге бюджетке өндіріліп, 7188,2 мың теңге өтелуге тиіс қалдықты құраған.. Бюджет қаржылары 25583,0 мың теңгеге тиімсіз жоспарлаған және тиімсіз жаратылған 6760,0мың теңгеніқұраған.

* Рәсімдік орындау тәртібінің бұзылуы бойынша жалпы 28 бірлік бұзушылық фактілері орын алған.

Аудит нәтижесімен 7 лауазымды тұлғаға Әкімшілік құқық бұзушылық туралы хаттама толтыру үшін Шымкент қалалық ішкі мемлекеттік аудит департаментіне жолданды.

Бұзушылықтар мен кемшіліктерге ықпал еткен негізгі себептер бюджет заңнамасы мен өзге де заңнама талаптарының сақталмау салдарынан болғанын айқындалған.

Аталған бұзушылықтар мен кемшіліктерді әр аудит нысандары бойынша талдаумен айқындалғаны:

***1.Шымкент қаласының ішкі саясат және дін істері басқармасы ММ бойынша:***

Аудиторлық іс-шарамен қамтылған бюджет қаражаты 823582,0 мың теңге. Аудиторлық іс-шараның қорытындысы бойынша 1379,0 мың теңге өтелуге жататын қаржылық бұзушылықтар анықталған. Аудиторлық іс-шара барысында 1226,0 мың теңге өндіріліп, өтелуге тиісті 152,9 мың теңге қалдық қалған. Сондай-ақ 5 бірлік рәсімдік сипаттағы бұзушылықтар орын алған. Аудиторлық іс-шара нәтижесімен 2 лауазымды тұлғаға Әкімшілік құқық бұзушылық туралы хаттама толтыру үшін Шымкент қалалық ішкі мемлекеттік аудит департаментіне жолданған.

*Анықталған қаржылық бұзушылықтарды талдау:*

1)Қазақстан Республикасы Үкіметінің 2015 жылғы 31 желтоқсандағы №1193 қаулысымен бекітілген «Азаматтық қызметшілерге, мемлекеттік бюджет қаражаты есебінен ұсталатын ұйымдардың қызметкерлеріне, қазыналық кәсіпорындардың қызметкерлеріне еңбекақы төлеу жүйесі туралы»2-қосымшаға сәйкес лауазымдық айлықақыларын есептеуге арналған коэффициенттер дұрыс қолданбау салдарынан 2 қызметкерге 152,9 мың теңге асыра есептеліп төленген.

2)Мекемеде қызметтік автокөлік жүргізушісі ретінде Т.Бекболатовқа «жұмыста болу табелі» толтырылып, жалпы 114,9 мың теңге негізсіз есептеліп төленген. Алайда аталған кезеңдерде қызметтік автокөлікке жанар-жағар май шығындары қаралмаған, тиісінше жол жүру парақтары да толтырылмаған. Бұл ретте, Қазақстан Республикасының денсаулық сақтау және әлеуметтік даму министрінің 2015 жылғы 23 желтоқсандағы №1002 бұйрығымен бекітілген «Мемлекеттік органдарға техникалық қызмет көрсетуді және олардың жұмыс істеуін қамтамасыз ететін жұмыскерлер санының бірыңғай салалық нормативтерінің» 21-кестесіне сәйкес жүргізушілер санының нормативтерінің талаптары сақталмай, мекеме тарапынан қызметтік автокөлік қызметін пайдалану бойынша еңбекақы негізсіз жұмсалғаны анықталған.

3) Мекеме балансында «өзге де қысқа мерзімді кредиторлық берешектер» ретінде көрсетілген 1 111,1 мың теңгенің туындау себептеріне жүргізілген аудит нәтижесінде аталған қаржы әлеуетті өнім берушілердің қайтарылуға жататын «конкурсқа қатысуға арналған өтінімді қамтамасыз ету» сомаларынан құралған болса, оның ішінде 803,7 мың теңгесі 2019 жылы 4 әлеуетті өнім берушілер бойынша орын алған берешектер болса, қалған 307,4 мың теңгесі 2013-2014 жылдардан бері келе жатқан және иелері белгісіз *(үмітсіз)* берешектерден құралғананықталған. Бұл ретте, Қазақстан Республикасының 2015 жылғы 4 желтоқсандағы «Мемлекеттік сатып алу туралы» №434-V ҚРЗ Заңы 25-бабының 6-тармағы талабы ескерілмеген.

Аудит барысында 803,7 мың теңге тиісті әлеуетті өнім берушілердің шоттарына қайтарылу қамтамасыз етіліп, қалған 307,4 мың теңгесі талап ету мерзімінің өтіп кетуі себебінен «тиісті құжаттамалық рәсімдер» арқылы жергілікті бюджет кірісіне аударылған*.*

*Рәсімдерді орындау тәртібінің бұзылуы бойынша анықталған жалпы 5 бірлікбұзушылықтарды талдау:*

1) Қазақстан Республикасы Қаржы министрінің 2011 жылғы 22 тамыздағы №423 бұйрығымен бекітілген «Мемлекеттік мекемелерде түгендеу жүргізу қағидаларының» 2 бөлім, 4 тармағы басшылыққа алынбау салдарынан мекемеде 2019 жыл соңына түгендеу жүргізу іс шарасы жүргізілмеген.

2) Қазақстан Республикасының 2007 жылғы 28 ақпандағы №234 «Бухгалтерлік есеп пен қаржылық есептілік туралы» Заңының 6-бабы 3-тармағының және Қазақстан Республикасы Қаржы министрінің 2010 жылғы 3 тамыздағы №393 «Мемлекеттік мекемелерде бухгалтерлік есеп жүргізу ережесін бекіту туралы» бұйрығының 15,18,22 тармақтарының талаптары сақталмау салдарынан мекемеде 2019 жылдық бухгалтерлік есепті жүргізу және тиісті органдарға қаржылық есептілікті жасау мен ұсыну бойынша аудитпен бухгалтерлік бастапқы құжаттағы көрсеткіш пен «бухгалтерлік баланста» айырма сомалар анықталған. Атап айтқанда, 2019 жылғы желтоқсандағы «айналымдық-сальдолық ведомостында» 3100 «салықтар мен өзге де төлемдер бойынша қысқа мерзімді кредиторлық берешектер» шотында 54,9 мың теңге, 3200 «қысқа мерзімді кредиторлық берешектер» шотында 1 468,4 мың теңге көрсетілген болса, бухгалтерлік баланстағы «қысқа мерзімді міндеттемелерінің жиынында» 1 593,2 мың теңге көрсетілген. Алайда бұл соманың құрамында салықтар мен өзге де төлемдер бойынша қысқа мерзімді кредиторлық берешектер сомасы көрсетілмеген.

3)Қазақстан Республикасының 2015 жылғы 4 желтоқсандағы №434-V «Мемлекеттік сатып алу туралы» Заңының 5-бабының 6-тармағы, сондай ақ Қазақстан Республикасы Қаржы министрінің 2015 жылғы 11 желтоқсандағы № 648 бұйрығымен бекітілген «Мемлекеттік сатып алуды жүзеге асыру қағидаларының» 12-тармағының талаптары сақталмау салдарынан мекеме басшысының м.а. М.Базаркуловтың 2018 жылғы 27 желтоқсандағы №23-Ө бұйрығымен бекітілген2019 жылға арналған «мемлекеттік сатып алудың жылдық жоспары»мемлекеттік сатып алу веб-порталына 22.01.2019 жылы, немесе бір айға жуық мерзімге кешіктіріп орналастырылған.

4)Қазақстан Республикасының 2015 жылғы 4 желтоқсандағы №434-V «Мемлекеттік сатып алу туралы» Заңының 41-бабының 2-тармағы, сондай-ақ Қазақстан Республикасы Қаржы министрінің 2015 жылғы 11 желтоқсандағы № 648 бұйрығымен бекітілген «Мемлекеттік сатып алуды жүзеге асыру қағидаларының» 380-тармағының талаптары сақталмаусалдарынан тікелей шарт жасасу жолымен бiр көзден алу тәсiлiмен жүзеге асырылған мемлекеттік сатып алуда 2019 жылдың қаңтар-мамыр айлары аралығында мемлекеттік сатып алу веб-порталында «мемлекеттік сатып алу туралы есептері» орналастырылмаған.

5)Қазақстан Республикасы Қаржы министрінің 2015 жылғы 11 желтоқсандағы № 648 бұйрығымен бекітілген «Мемлекеттік сатып алуды жүзеге асыру қағидаларының» 8-3 қосымшасының 2.5. тармағы 3) тармақшасы талабы сақталмау салдарынан мемлекеттік сатып алуда 2019 жылдың қаңтар-мамыр айлары аралығында мемлекеттік сатып алу веб-порталында «тауарлар бойынша жергілікті қамту есебі» орналастырылмаған.

***2.«Дін мәселелерін зерттеу орталығы» коммуналдық мемлекеттік мекемесі бойынша***аудиторлық іс-шарамен қамтылған бюджет қаражат 35945,0 мың теңгені құраған . Аудиторлық іс-шараның қорытындысы бойынша 664,2 мың теңге қаржылық бұзушылықтар анықталса, оның ішінде өтелуге жататыны512,9 мың теңге, ал 151,3 мың теңгесіқалпына келтірілуге жатады. Аудиторлық іс-шара барысында 70,0 мың теңге бюджетке өндірілген.Сонымен бірге, тиімсіз жоспарланған 25 583,0 мың теңге және тиімсіз пайдаланылған 6760,0 мың теңге бюджет қаражатыанықталған.Сондай-ақ 5 бірлік рәсімдік сипаттағы бұзушылықтар орын алған.

Аудиторлық іс-шара нәтижесімен 2 лауазымды тұлғаға Әкімшілік құқық бұзушылық туралы хаттама толтыру үшін Шымкент қалалық ішкі мемлекеттік аудит департаментіне жолданған.

*Анықталған қаржылық бұзушылықтарды талдау:*

1) ҚР 23.11.2015 жылғы №414-V ҚРЗ Еңбек Кодексінің 139-бабы 10-тармағының талаптары сақталмау салдарынан 2019 жылы еңбек демалысына шыққан 11 қызметкерлерге жалпы сауықтыруға арналған жәрдемақылар 151,3 мың теңгеге кем, 6,2 мың теңгеге артық есептеп төленген.

2) Қазақстан Республикасы Үкіметінің 31.12.2015 жылғы №1193 қаулысының 2-қосымшасымен бекітілген Азаматтық қызметшілердің, мемлекеттік бюджет қаражаты есебінен ұсталатын ұйымдар қызметкерлерінің, қазыналық кәсіпорындар қызметкерлерінің (жұмысшыларды қоспағанда) функционалдық блоктар бойынша лауазымдық айлықақыларын есептеуге арналған коэффициенттердің талаптары, 20-қосымшасымен бекітілген Техникалық қызметтер көрсетуді жүзеге асыратын және мемлекеттік органдардың жұмыс істеуін қамтамасыз ететін және мемлекеттік қызметші болып табылмайтын қызметкерлер үшін мамандығы бойынша жұмыс өтілін есептеу қағидаларының 1-тармағы 9)-тармақшасының талаптары сақталмау салдарынан бас есепші М.Мамытбековаға 16,1 мың теңге, маман Б.Елтайға 26,1 мың теңге артық,маман Н.Бидайбековаға 69,0 мың теңге,маман Қ.Таутаевқа 9,3 мың теңге, нәтижеде жалпы 120,5 мың теңге артық есептеліп төленген.

3) 2019 жылдың мамыр айында 112 «Қосымша ақшалай төлемдер» ерекшелігі бойынша 1200,0 мың теңге сыйақы төленген. 1200,0 мың теңгенің 1100,0 мың теңгесі 111 «Еңбекақы төлеу» ерекшелігінен үнемделген, 100,0 мың теңгесі 149 «Өзге де қорларды сатып алу» ерекшелігінен үнемделген. Алайда 149-ерекшеліктен үнемделген қаржының 30%-ын ғана сыйақыға төлеуге жол беріледі. Яғни, Қазақстан Республикасы Үкіметінің 31.12.2015 жылғы №1193 қаулысының 24-қосымшасымен бекітілген Мемлекеттік мекемелердің қызметкерлеріне үнемдеу есебіне сыйлықақы беру жүзеге асырылатын, материалдық көмеккөрсетілетін және ынталандырушы үстемеақы белгіленетін шығыс түрлері тізбесінің 1)-тармақшасының талаптары сақталмай 70,0 мың теңге қаржы артық төленген**.**

4) Қазақстан Республикасының 2008 жылғы 4 желтоқсандағы N 95-IV Бюджет Кодексінің 97-баптың 4 тармағының талабы *(жасалған азаматтық-құқықтық мәмілелерді* ***тіркеу міндетті болып табылатын*** *шығыстардың экономикалық сыныптамасының ерекшеліктері бойынша тіркелген азаматтық-құқықтық мәмілесіз төлемдер мен ақша аударымдарын жүргізуге жол берілмейтіні көрсетілген),*сонымен қатар,ҚР Қаржы министрінің 04.12.2014 жылғы №540 бұйрығымен бекітілген «Бюджеттің атқарылуы және оған кассалық қызмет көрсету ережесінің» талабы сақталмау салдарынан мекеме менжеке кәсіпкер Мамедов Камал арасында 19.04.2019 жылытүзілген келісім-шарт аумақтық қазынашылық басқармасына тіркелместен «компьютерлерге бағдарламалық қызмет көрсетуге» жалпы 316,1 мың теңге cәуір айынан бастап жыл соңына дейін қаржыландырып отырған.

Сондай-ақ, аудитпен мекеме құрылғалы бері 10 дана компьютер2019 жылдың желтоқсан айында сатып алынғандығы, яғни жыл соңында ғана балансына тіркелгені анықталған. Яғни, бұл ретте сәуір айынан бері мекеме балансында жоқ компьютерлер қызметіне аталған 316,1 мың теңге негізсіз аударылғанын айғақтайды.

*Рәсімдерді орындау тәртібінің бұзылуы бойынша анықталған жалпы 5 бірлікбұзушылықтарды талдау:*

1) 01.07.2019 жылғы бухгалтерлік баланста жалпы 166,0 мың теңгеге бұрмалаушылықтар жасалып кредиторлық, дебиторлық қарыздар көрсетілмегені анықталды.Бұл ретте, 01.07.2019 жылғы бухгалтерлік баланстарды тапсырғанда 166,0 мың теңгеге бұрмалаушылықтар жасалып кредиторлық, дебиторлық қарыздар көрсетілмей Қазақстан Республикасы Қаржы министрінің 08.07.2010 жылғы №325 бұйрығымен бекітілген Қаржылық есептілік нысандарын және оларды жасау мен ұсыну қағидаларының 7-қосымшасының 37-тармағы, Қазақстан Республикасы Қаржы министрінің 01.08.2017 жылғы №468 бұйрығының 7-қосымшасымен бекітілген Қаржылық есептілік нысандарын және оларды жасау мен ұсыну қағидаларының 38-тармағы және Қазақстан Республикасы 28.02.2007 жылғы "Бухгалтерлік есеп пен қаржылық есептілік туралы" №234 Заңының 4-бабының талаптары сақталмаған.

2) 2019 жылдық бухгалтерлік баланста 100,6 мың теңгеге бұрмалаушылықтар жасалып кредиторлық, дебиторлық қарыздар көрсетілмегені анықталды. Бұл ретте, 01.07.2019 жылғы бухгалтерлік баланстарды тапсырғанда 100,6 мың теңгеге бұрмалаушылықтар жасалып кредиторлық, дебиторлық қарыздар көрсетілмей Қазақстан Республикасы Қаржы министрінің 08.07.2010 жылғы №325 бұйрығымен бекітілген Қаржылық есептілік нысандарын және оларды жасау мен ұсыну қағидаларының 7-қосымшасының 37-тармағы, Қазақстан Республикасы Қаржы министрінің 01.08.2017 жылғы №468 бұйрығының 7-қосымшасымен бекітілген Қаржылық есептілік нысандарын және оларды жасау мен ұсыну қағидаларының 38-тармағы және Қазақстан Республикасы 28.02.2007 жылғы "Бухгалтерлік есеп пен қаржылық есептілік туралы" №234 Заңының 4-бабының талаптары бұзылған.

3)Орталықта 21.06-30.09.2019 жыл аралығында бас есепшінің ауыс - түйіс кезінде істерді қабылдап алу тапсыру жұмыстары (бухгалтерлік құжаттарды) жүргізілмеген және мекеме басшысының қабылдап алу тапсыру жұмыстарын жүргізу жөнінде бұйрығы шықпағаны анықталды.Бұл ретте, Қазақстан Республикасы Қаржы министрінің 03.08.2010 жылғы «Мемлекеттік мекемелерде бухгалтерлік есеп жүргізу ережесін бекіту туралы» №393 бұйрығымен бекітілген Қағиданың 14-тармағының талаптары сақталмаған.

4) Жалпы аудитпен қамтылған мерзім аралығында жалақыға есептеліп, төленген қаржыларға талдау жүргізгенде келесі айлардың есебінен 796,7 мың теңге жалақыдан аванстар берілгені анықталды.Бұл ретте, Қазақстан Республикасы Қаржы министрінің 03.08.2010 жылғы №393 бұйрығымен бекітілген мемлекеттік мекемелерде бухгалтерлік есеп жүргізу ережесінің 175-тармағы сақталмаған.

5) Орталық басшысының міндетін уақытша атқарушы А.Атымтаеваның 18.07.2019 жылғы №41 бұйрығымен Н.Бидайбекова «Әлеуметтік жұмыстарды ұйымдастыру және зерттеу» бөліміне психолог маманы қызметіне қабылданған. Алайда Н.Бидайбекованың оқыған мамандығы М.Әуезов атындағы Оңтүстік Қазақстан мемлекеттік университетінің «Дефектология» мамандығы бойынша бітірген. Яғни, бос орынға тиісті мамандықпен қабылданбаған.Бұл ретте, Қазақстан Республикасы 23.11.2015 жылғы №414-V ҚРЗ Еңбек Кодексінің 27-бабының 1)-тармақшасының талаптары сақталмай бос орынға тиісті мамандықпен қабылданбаған.

*Бюджет қаражаттарының тиімсіз жоспарлануы мен жұмсалуына талдау:*

Аудиттік іс-шара бойынша анықталған тиімсіз жоспарланған 25 583,0 мың теңге және 7 076,1 мың теңге тиімсіз пайдаланылған бюджет қаражатының талдау барысында:

# 1) 2019 жылдың бекітілген бюджетіне ұсынылған бюджеттік өтінімнің 009 «Өңірде діни ахуалды зерделеу және талдау» бюджеттік бағдарламасының 155 «Мемлекеттік әлеуметтік тапсырыс шеңберінде көрсетілген қызметтерге ақы төлеу» ерекшелігі бойынша 3 000,0 мың теңгеге бюджеттік өтінім берілген, алайда тиісті шығындардың нақты есептемелері болмаса да, 3000,0 мың теңге қаржы қаралған. Яғни, Қазақстан Республикасының04.12.2008 жылғы №95-IV Бюджет Кодексінің 4-бабының 12)-тармақшасының және Қазақстан Республикасының Қаржы министрiнiң 24.11.2014 жылғы №511 бұйрығымен бекітілген Бюджеттiк өтiнiмдi жасау және ұсыну қағидаларынның 44-тармағының талаптары сақталмай 3 000,0 мың теңге бюджет қаржысы тиімсіз жоспарланғаны анықталған.

# 2) Орталық Шымкент қаласы әкімдігінің 15.10.2018 жылғы №203 қаулысымен құрылған. Алайда 28 шаттық бірлік негізсіз құрылған. ҚР 23.01.2001 жылғы «Қазақстан Республикасындағы жергілікті мемлекеттік басқару және өзін-өзі басқару туралы» №148 Заңының 27-бабының 1-тармағының 22)-тармақшаларына (Облыс, республикалық маңызы бар қаланың, астананың әкімдігі ҚР заңнамасына сәйкес: мемлекеттiк мекемелер мен кәсiпорындар құрады, облыстық, республикалық маңызы бар қалалық, астаналық бюджеттен қаржыландырылатын атқарушы органдардың штат санының лимитiн, ҚР Үкіметі бекітетін штат санының лимиті және нормативтері шегінде белгiлейдi) сәйкес тиісті қаулыда штат санының лимиті көрсетілуі тиіс болатын, алайда көрсетілмеген. Орталық басшысы Бесбаев Мади Абзелбековичтің түсінігіне сәйкес Түркістан облысының тиісті мекемесінің штат саны үлгісіне сәйкес жасалған. Алайда Түркістан облысында халық саны 2016,1 мың адам, Шымкент қаласында халық саны 1033,5 мың адам немесе Шымкент қаласында халық саны Түркістан облысынан 2 есе аз. Яғни, Орталықта штаттық бірліктер 2 есеге артық жасақталған. Бұл ретте, Қазақстан Республикасының04.12.2008 жылғы №95-IV Бюджет Кодексінің 4-бабының 12)-тармақшасының талаптары сақталмай жалақы қорына жоспарланған 22 583,0 мың теңге бюджет қаржысы тиімсіз жоспарланғаны анықталған.

# 3) 009 «Өңірде діни ахуалды зерделеу және талдау» бюджеттік бағдарламасының 011 «Республикалық бюджеттен бөлінген трансферттер» кіші бағдарламасының 155 «Мемлекеттік әлеуметтік тапсырыс шеңберінде көрсетілген қызметтерге ақы төлеу» ерекшелігі бойынша 06.11.2019 жылғы №3747840-1 «Өткізілмеген мемлекеттік сатып алу бойынша бір көзден сатып алу» мемлекеттік сатып алудың қорытындылары негізінде «Күрең Тұлпар» қоғамдық бірлестігімен 2960,0 мың теңгеге 08.11.2019 жылы №35 көрсетілетін қызметтерді мемлекеттік сатып алу туралы шарт түзілген. Шарттың мәні «Дін саласындағы тұрақтылықты қамтамасыз ету мақсатында түзету мекемелеріндегі жазасын өтеушілермен жалпы, жеке кездесулер ұйымдастыру және Шымкент қаласындағы мемлекеттік мекемелерде, оқу орындарында Діни экстремизмнің алдын алу және діни сергектік тақырыбында кездесулер өткізу». «Күрең Тұлпар» қоғамдық бірлестігінің атқарылған жұмыстар актісіне сәйкес Шымкент қаласындағы мемлекеттік мекемелерде, оқу орындарында 140 кездесулер және түзету мекемелерінде жазасын өтеушілермен 260 кездесулер өткізілген. Осы кездесулерге «Күрең Тұлпар» қоғамдық бірлестігімен 17 дін саласының мамандарымен келісім-шарт арқылы тартылған. Осы 17 мамандардың 6 маманы Орталықтың қызметкерлері. Орталықта 17 исламтанушы және дінтанушы мамандар жұмыс істейді. Орталық Жарғысының 3-тақырыбы 14-тармағының 2),4),5),7),10),11)-тармақшаларына сәйкес жоғарыда аталған кездесулер Орталықтың қызметі. «Күрең Тұлпар» қоғамдық бірлестігі тарапынан 2960,0 мың теңгеге өткізілген кездесулер Орталық мамандарының тарапынан өткізілуі тиіс. Яғни, Қазақстан Республикасының04.12.2008 жылғы №95-IV Бюджет Кодексінің 4-бабының 12)-тармақшасының талаптары сақталмай 2 960,0 мың теңге бюджет қаржысы тиімсіз пайдаланылған.

4) 2019 жылдың мамыр айында 1200,0 мың теңге, маусым айында 800,0 мың теңге, қыркүйек айында 1000,0 мың теңге, желтоқсан айында 800,0 мың теңге, жалпы 3 800,0 мың теңге сыйақы төленген. Алайда 1С бағдарламасы бойынша бухгалтерлік есептерде және жалақыға жүргізілген талдау қорытындысы бойынша сыйақы төленген айдың соңында, атап айтқанда 01.06.2019 жылға 781,6 мың теңге, 01.07.2019 жылға 16,0 мың теңге, 01.10.2019 жылға 127,7 мың теңге, 01.01.2020 жылға 965,8 мың теңге кредиторлық қарыздар орын алған. Яғни, Қазақстан Республикасының 04.12.2008 жылғы №95-IV Бюджет Кодексінің 4-бабының 12)-тармақшасының талаптары сақталмай кредиторлық қарыздары бола тұра 3 800,0 мың теңге сыйақы төленіп бюджет қаржысы тиімсіз пайдаланылғаны анықталған.

***3. Шымкент қаласының ішкі саясат және дін істері басқармасының"Ақпараттық-коммуникациялық орталық" коммуналдық мемлекеттік мекемесі бойынша:***Аудиторлық іс-шарамен қамтылған бюджет қаражат 85 594,0 мың теңгені құраған. Аудиторлық іс-шараның қорытындысы бойынша 6592,4 мың теңге өтелуге жататын қаржылық бұзушылықтар анықталған. Сондай-ақ 18 бірлік рәсімдік сипаттағы бұзушылықтар орын алған.

Аудиторлық іс-шара нәтижесімен 3 лауазымды тұлғаға Әкімшілік құқық бұзушылық туралы хаттама толтыру үшін Шымкент қалалық ішкі мемлекеттік аудит департаментіне жолданған.

*Анықталған қаржылық бұзушылықтарды талдау:*

1)Қазақстан Республикасы Үкіметінің 2015 жылғы 31 желтоқсандағы №1193 қаулысымен бекітілген «Азаматтық қызметшілерге, мемлекеттік бюджет қаражаты есебінен ұсталатын ұйымдардың қызметкерлеріне, қазыналық кәсіпорындардың қызметкерлеріне еңбекақы төлеу жүйесі туралы»2-қосымшаға сәйкес лауазымдық айлықақыларын есептеуге арналған коэффициенттер дұрыс қолданбау салдарынан 7 маманға *(Усупахметов З.,Алибжанова М., Шымыркулов М., Алимкулов Н., Мейрманов Н., Утарбаева Б., Әмірхан Ә.)* жалпы 132,9 мың теңгеартық есептеліп, төленген.Бұл жерде атап өтетін жай, арнайы комиссия мекеме директорының тиісті бұйрығынсыз құрылғаны және хаттама дұрыс жасалмағаны анықталған.

2) Шымкент қаласының ішкі саясат және дін істері басқармасының "Ақпараттық-коммуникациялық орталық"коммуналдық мемлекеттік мекемесі тапсырыс беруші ретінде, медиа, әлеуметтік желілер, блогтар және веб-ресурстар мониторингінің автоматтандырылған жүйесі бойынша қызмет көрсету қызметін "бір көзден тікелей шарт жасау " тәсілімен қызметтерді мемлекеттік сатып алу туралы 2019 жылғы 26 қыркүйекте №43 орындаушы "iMAS GROUP" ЖШС-мен жалпы сомасы 10 400,0 мың теңгеге келісім шарт жасалған. Алайда мемлекеттік сатып алу туралы есепті веб-порталында орналастырылмаған. СалдарындаҚазақстан Республикасының 2015 жылғы 4 желтоқсандағы «Мемлекеттiк сатып алу туралы» №434-V ҚРЗ Заңы 41 бабы 2 тармағының талаптарын сақтамауы орын алған.

2019 жылғы 26 қыркүйектегі №43 Шымкент қаласының ішкі саясат және дін істері басқармасының "Ақпараттық-коммуникациялық орталық" коммуналдық мемлекеттік мекемесімен жасалған шарт шеңберінде қаражат қажеттілігінің жалпы сомасының негіздемесі ретінде "iMAS GROUP" ЖШС-нің техникалық ерекшелік бойынша көзделген қызметтерді орындау бойынша қызметтерді ұсынушысы жалпы сомасы 10 400,0 мың теңгеге медиа, әлеуметтік желілер, блогтар мен веб-ресурстар мониторингінің автоматтандырылған жүйесі қызметтерін сатып алу бойынша шығыстар сметасы берілген, онда әрбір жұмыс түрінің мерзімі мен құнын көрсете отырып, келесі жұмыс түрлерін орындау көзделген:

1. Жүйеге кіру мүмкіндігін ұсыну ( iMAS 3.0 нұсқасында 5 пайдаланушыға кіру (5 іске қосылған). Деректер географиясы (Қазақстан+әлем). Жинақтау мұрағат қорын қалыптастыру (Белсенді) ағынның мұрағаты (Белсенді). Онлайн нысандар мониторингі (Белсенді) таңдалған жоқ. Қызметтің орындалу ұзақтығы айына 700,0 мың теңге құнымен 8 ай ішінде қарастырылған.

2. Жалпы саны 284 дана күнделікті талдау есептерін ұсыну. Қызметтің орындалу ұзақтығы 8 ай, құны бір айға 131,25 мың теңге, осы қызмет бойынша барлық сома 1 050,0 мың теңгені құрайған.;

3. Жалпы саны 34 дана апталық талдау есептерін ұсыну қызметтің орындалу ұзақтығы 8 ай болса бір айға 150,0 мың теңге құнымен 8 ай, осы қызмет бойынша барлық сома 1 200,0 мың теңгені құрайған.

4. Жалпы саны 8 дана ай сайынғы талдау есептерін ұсыну. Қызметтің орындалу ұзақтығы 8 ай, құны бір айға 87,5 мың теңгені құрайған.

5. Жалпы саны 96 дана жағдайлық есептерді ұсыну. Қызметтің орындалу ұзақтығы 8 ай, құны бір айға 231,25 мың теңге, осы қызмет бойынша барлық сома 1 850,0 мың теңгені құрайған.

Аталған келісім-шарттың 8 тармақтың 1 тармақшасына сәйкес Тапсырыс беруші оны Қазақстан Республикасы Қаржы министрлігінің аумақтық қазынашылық органында тіркегеннен кейін 2019 жылдың 31 желтоқсанға дейін күшіне енеді деп көрсетілген. Келісім-шарт 2019 жылы 26 қырқүйекте қазынашылық органда тіркелген.

Келісім-шарттың 3.1тармағының 8) тармақшасына сәйкес «Тапсырыс беруші орындалған жұмыстар актісін бекіткеннен кейін Электрондық шот фактуралардың ақпараттық жүйесінде шот-фактураны электронды нысанда жазып беру қағидаларына сәйкес электрондық шот-фактуралардың ақпараттық жүйесі арқылы электрондық нысанда шот-фактура жазуға міндеттенеді» деп көрсетілген.

Алайда,Қазақстан Республикасының 2015 жылғы 4 желтоқсандағы «Мемлекеттiк сатып алу туралы» №434-V ҚР Заңы 43 бабы 26 тармағының талаптары және келісім-шарттың 3.1-тармағы 8) тармақшасының талаптары, жалпы сомасы 10 400,0 мың теңгеге сақталмаған.

Сондай-ақ, мекеме мен әлеуетті өнім беруші "iMAS GROUP" ЖШС-іарасында жасалған азаматтық-құқықтық мәмілелерге сәйкес көрсетілген қызметтерді дұрыстығын қамтамасыз етпеген, соның салдарынан Қазақстан Республикасы 2008 жылғы 4 желтоқсандағы № 95-IV «Қазақстан Республикасының Бюджет Кодексінің» 97 бабы 6 тармағының талаптары сақталмай 2019 жылы 26 қырқүйектегі №43 мекемемен 3 – айға жасалған Келісім шарттан тыс көрсетілген алдындағы 5 айға*(мамыр,маусым,шілде,тамыз,қыркүйек*) жалпы қаралған қаржыдан негізсіз төленген соманың айырмасы 6 459,5 теңгені құрап отырғаны анықталған.

Қазақстан Республикасы Қаржы министрлігінің аумақтық қазынашылық бөлімшесінде тіркелген 2019 жылғы 26 қыркүйектегі №43 мемлекеттік сатып алу туралы шарттың 1 қосымшасында орындалу мерзімі 3 айды құраған *(қазан, қараша, желтоқсан*).

|  |  |  |  |  |
| --- | --- | --- | --- | --- |
| № | Жұмыстырдыңатауы | Қаржы қажеттілік сметасында (10 400 мыңтеңгеге 8 –ай қызмет көрсету қаралған) | 2019 жылғы 26 қыркүйектегі №43 Келісім шарт бойынша нақты 3 ай 4 күнге төленуге қажетті қаражат (смета есебі бойынша). | Айырмасымыңтеңге. |
| 1 | Жүйеге кіру мүмкіндігін ұсыну( iMAS 3.0 нұсқасында 5 пайдаланушыға кіру | 8 ай \* 700,0=5600,0 | 3 ай х700,0=2100,0 | 3500,0 |
| 2 | Күнделіктіталдауесептері | 284 дана \* 3697 ,18 тенге = 1050,0 | 96 дана х 3697,18 тенге =354,9 | 695,1 |
| 3 | Апталық талдау есептерін ұсыну | 34 дана \* 35294,11 теңге = 1200,0 | 15 дана х 35294,11 тенге = 529,4 | 670,6 |
| 4 | Ай сайынғы талдау есептерін ұсыну | 8 дана \* 87500 тенге = 700,0 | 3 дана х 87500 тенге = 262,5 | 437,5 |
| 5 | Жағдайлық есептерді ұсыну | 8 дана \* 231250 тенге = 1850.0 | 3 дана \* 231250 тенге = 693,7 | 1156,3 |
|  | Барлығы | 10400,0 | 3940,5 | 6459,5 |

Шымкент қаласының ішкі саясат және дін істері басқармасының "Ақпараттық-коммуникациялық орталық" коммуналдық мемлекеттік мекемесі «IMAS GROUP" ЖШС-ға, 8 айда қызмет көрсету үшін қаралған қаржыны 2019 жылдың 3 айы ішінде 30.09.2019 жылғы №240, 29.11.2019 жылғы №313, 25.12.2019 жылғы №377 төлем шоттар бойынша толық көлемде 10400,0 мың теңге сомасын төлеп жүзеге асырған.

Сонымен қатар,Қазақстан Республикасының 2015 жылғы 4 желтоқсандағы «Мемлекеттiк сатып алу туралы» №434-V ҚРЗ Заңы 43 бабы 26 тармағының талаптары сақталмаған,орындалған жұмыстарға актілер түзілгенімен, оның ішінде мемлекеттік сатып алу порталына 2019 жылдың 26 қырқұйекте 2600,0 мың теңгеге №190059/00/1санды 2019 жылдың 04 қарашада 2600,0 мың теңгеге № 190059/00/2 санды актілер түзілсе, қалған екі актілер, атап айтқанда 2019 жылдың 30 желтоқсандағы 2600,0 мың теңгеге № 247 санды, 2019 жылдың 30 желтоқсандағы 2600,0 мың теңгеге № 295 санды қағаз жүзіндегі актілер бойынша төленген, яғни веб-порталға 5600,0мың теңгеге,орындалған жұмыстардың электрондық актісі түзілмеген, сәйкесінше келісім-шарт бүгінгі күнге дейін жабылмаған.

Сондай-ақ,Қазақстан Республикасының 2015 жылғы 4 желтоқсандағы «Мемлекеттiк сатып алу туралы» №434-V ҚРЗ Заңы12 бабы 3 тармағына сәйкес, мемлекеттік сатып алу туралы шарттардың тізіліміне мәліметтер енгізуді тапсырыс беруші: мемлекеттік сатып алу туралы шарттар бойынша жүзеге асырылған төлемдер бойынша – төлем жүргізілген күннен бастап он жұмыс күнінен кешіктірмей жүзеге асырады делінген, алайда аталған талап орындалмаған.

Нәтижесінде мекемеҚазақстан Республикасының 2015 жылғы 4 желтоқсандағы «Мемлекеттiк сатып алу туралы» №434-V ҚРЗ Заңының талаптарын және Қазақстан Республикасы 2008 жылғы 4 желтоқсандағы № 95-IV «Қазақстан Республикасының Бюджет Кодексінің» 97 бабы 6 тармағының талаптарының және 2019 жылы 26 қырқүйектегі №43 әлеуетті өнім беруші "iMAS GROUP" ЖШС-мен жалпы сомасы 10400,0 мың теңгеге жасалған келісім-шарт талаптарын сақталмау салдарынан негізсіз алдындағы келісім-шарт жасалмай тұрған кезеңге 5 айға *(мамыр,маусым,шілде,тамыз,қыркүйек*) төленген соманың айырмасы 6 459,5 теңгені құрап отырғаны анықталған.

*Рәсімдерді орындау тәртібінің бұзылуы бойынша анықталған жалпы 18 бірлікбұзушылықтарды талдау:*

1) 2019 жылға арналған жылдық жұмыс жоспар әзірленгенімен, тоқсандық жоспарлары әзірленбеген. Бұл ретте, Қазақстан Республикасының 2000 жылғы 27 қарашадағы «Әкімшілік рәсімдер туралы» №107 Заңының 9- бабы 2 тармағының «Стратегиялық жоспарларды әзірлемейтін мемлекеттік органдар өз қызметін тоқсанға, бір жылға және ұзақ мерзімді перспективаға арналып жасалатын жұмыс жоспарларына сәйкес жүзеге асырады»-деген талабы сақталмаған.

2) Мемлекеттік органдардың аппаратын орналастыру үшін алаңдармен қамтамасыз ету талаптары, нормалары сақталмаған. Атап айтқанда: Бұл ретте, Қазақстан Республикасы Қаржы министрінің 2015 жылғы 17 наурыздағы «Мемлекеттік органдарды қызметтік және кезекші автомобильдермен, телефон байланысымен, кеңсе жиһазымен және мемлекеттік органдардың аппаратын орналастыру үшін алаңдармен қамтамасыз етудің заттай нормаларын бекіту туралы» №179 бұйрығының 4-қосымшасындағы мемлекеттік органдардың аппаратын орналастыру үшін алаңдармен қамтамасыз етудің заттай нормаларындағы Облыстық бюджеттен, республикалық маңызы бар қала, астана бюджетінен қаржыландырылатын жергілікті атқарушы органдар бөлігінің 23, 24, 25 жолында көрсетілген талаптар сақталмаған.

3) 2020 жылғы 1 қантардағы жағдай бойынша аудит жүргізу барысында «Өңірде ақпараттық күн тәртібін жоспарлау жөнінде ұсыныстар әзірлеу», «Мемлекеттік тапсырыстың жүзеге асырылуын және оған мониторинг жүргізуді қамтамасыз ету» міндеттерін толық орындалмау фактілері анықталды. Бұл ретте, Шымкент қаласы әкімдігінің 21.11.2018 ж. №262 қаулысымен бекітілген «Шымкент қаласы ішкі саясат және дін істер басқармасының «Ақпараттық-коммуникациялық орталық» коммуналдық мемлекеттік мекемесінің ережесінің» 3.3 тармағы 1), 9) тармақшаларының талаптары сақталмаған.

4)2020 жылғы 1 қантардағы жағдай бойынша аудит жүргізу барысында «Жинақталған материалдардың негізінде ақпараттық алаңды дамытудың талдамалық және болжамдық құжаттарын, сценарийлік жоспарын дайындауға қатысу», «Мемлекеттік органдар үшін қысқа мерзімді, орта мерзімді және ұзақ мерзімді кезеңдерге ақпараттық іс- шаралардың оқиғалар қатарын дайындау» функциялардың орындалмау фактілері анықталды. Бұл ретте, Шымкент қаласы әкімдігінің 21.11.2018 ж. №262 қаулысымен бекітілген «Шымкент қаласы ішкі саясат және дін істер басқармасының «Ақпараттық-коммуникациялық орталық» коммуналдық мемлекеттік мекемесінің ережесінің» 3.4 тармағы 4), 7), тармақшаларының талаптары сақталмаған.

5)Мекеменің құрылымы мен шекті штаттық саны, Орталық коммуникациялар қызметінің келісімінсіз бекітілді. Бұл ретте, Шымкент қаласы әкімдігінің 21.11.2018 ж. №262 қаулысымен бекітілген «Шымкент қаласы ішкі саясат және дін істер басқармасының «Ақпараттық-коммуникациялық орталық» коммуналдық мемлекеттік мекемесі ережесінің» 4.2. тармағы 6) тармақшасының талаптары сақталмаған.

6) Қабылдап алу-тапсыру жұмыстарын жүргізу жөнінде мекеме басшысының бұйрығы шықпаған, комиссия құрылмаған, сәйкесінше әр ауыс - түйіс кезінде істерді қабылдап алу тапсыру жұмыстары (бухгалтерлік құжаттарды) жүргізілмеген, яғни Қазақстан Республикасы Қаржы министрінің 03.08.2010 жылғы «Мемлекеттік мекемелерде бухгалтерлік есепке алуды жүргізу қағидаларын» №393 бұйрығымен бекітілген Қағиданың 14-тармағының талабы сақталмаған.

7) Мекеме басшысы орынбасарларының және өзге де басшы қызметкерлердің функционалдық міндеттері, Орталық коммуникациялар қызметінің келісімінсіз бекітілді. Бұл ретте, Шымкент қаласы әкімдігінің 21.11.2018 ж. №262 қаулысымен бекітілген «Шымкент қаласы ішкі саясат және дін істер басқармасының «Ақпараттық-коммуникациялық орталық» коммуналдық мемлекеттік мекемесінің ережесінің» 4.6. тармағы 10) тармақшасының талаптары сақталмаған.

8) Қызметкерлердің пайдаланылмаған демалыстары бойынша резерв есептеулі және бухгалтерлік есепте дұрыс жүргізілмеген. Бұл ретте, Қазақстан Республикасы Қаржы министрінің 2015 жылғы 28 желтоқсандағы № 695 бұйрығымен бекітілген «"Мемлекеттiк мекемелерде бухгалтерлiк есепке алуды жүргізу қағидаларын бекiту туралы" Қазақстан Республикасы Қаржы Министрінің 2010 жылғы 3 тамыздағы №393 бұйрығына өзгерістер мен толықтырулар енгізу туралы» 181 тармағының талаптары сақталмаған.

9) Төлемдер бойынша бюджетпен есеп айырысудың жай-күйі туралы дербес шоттан үзінді көшірмеде салық міндеттемесін, сондай-ақ міндетті зейнетақы жарналарын, әлеуметтік аударымдарды, міндетті әлеуметтік медициналық сақтандыруға аударымдарды және (немесе) жарналарды есептеу, ұстау және аудару бойынша міндеттемелерді орындау бойынша есепке алу бухгалтерлік баланста бюджет төлемдердің дебиторлық көрсетілмеген. Бұл ретте, Қазақстан Республикасы Қаржы министрінің 2010 жылғы 3 тамыздағы №393 бұйрығымен бекітілген «Мемлекеттік мекемелерде бухгалтерлік есепке алуды жүргізу қағидаларының» 3 тармағының 51) тармақшасының талаптары сақталмаған.

10) Мекеме тарапынан 2019 жылы түгендеу жұмыстары өз денгейіндегі жүргізілмегендігі туралы анықталды. Бұл ретте, Қазақстан Республикасы Қаржы министрінің 2011 жылғы 22 тамыздағы № 423 бұйрығымен бекітілген «Мемлекеттік мекемелерде түгендеу жүргізу қағидаларын бекіту туралы» 2 тармағы 4) тармақшасының талаптары сақталмаған.

11)Мекеме медиа, әлеуметтік желілер, блогтар және веб-ресурстар мониторингінің автоматтандырылған жүйесі бойынша "бір көзден тікелей шарт жасау" бойынша есепті веб-порталға берілмегендігі туралы анықталды. Бұл ретте, Қазақстан Республикасының 2015 жылғы 4 желтоқсандағы «Мемлекеттiк сатып алу туралы» №434-V ҚРЗ Заңы41 бабы 2 тармағының талаптары сақталмаған.

12) Қазақстан Республикасының 2015 жылғы 4 желтоқсандағы «Мемлекеттiк сатып алу туралы» №434-V ҚР Заңы 43 бабы 26 тармағының талаптары және электрондық шот-фактуралардың ақпараттық жүйесінде электрондық нысанда шот-фактураларды жазып беру ережесіне сәйкес электрондық шот-фактуралардың ақпараттық жүйесі арқылы электрондық нысанда жазып берілген шот-фактураның болмауы бөлігінде жасалған келісім-шартт 3.1-тармағы 8) тармақшасы, "Тапсырыс беруші" жалпы сомасы 10400,0 мың теңге көрсетілген қызметтер актісін бекіткеннен кейін, деген сақталмаған.

13) Орындалған жұмыстарға актілер түзілген, оның ішінде мемлекеттік сатып алу порталына 2019 жылдың 26 қырқұйекте 2600,0 мың теңгеге № 190059/00/1 санды, 2019 жылдың 04 қарашада 2600,0 мың теңгеге № 190059/00/2 санды актілер түзілсе, қалған екі актілер, атап айтқанда 2019 жылдың 30 желтоқсандағы 2600,0 мың теңгеге № 247 санды, 2019 жылдың 30 желтоқсандағы 2600,0 мың теңгеге № 295 санды қағаз жүзіндегі актілер бойынша төленген, яғни веб-порталға 5600,0 мың теңгеге, орындалған жұмыстардың электрондық актісі түзілмеген, сәйкесінше келісім-шарт бүгінгі күнге дейін жабылмаған. Салдарынан Қазақстан Республикасының 2015 жылғы 4 желтоқсандағы «Мемлекеттiк сатып алу туралы» №434-V ҚРЗ Заңы 43 бабы 26 тармағы және46 бабы 1 тармағының талаптары сақталмаған.

14) Веб-порталға 5600,0 мың теңгеге орындалған жұмыстардың электрондық актісі түзілмеген, сәйкесінше келісім-шарт бүгінгі күнге дейін жабылмаған. Салдарынан Қазақстан Республикасының 2015 жылғы 4 желтоқсандағы «Мемлекеттiк сатып алу туралы» №434-V ҚРЗ Заңы 12 бабы 3 тармағының талаптары сақталмаған.

15) Мемлекеттік сатып алу туралы шарт тапсырыс беруші мен өнім беруші оған қол қойғаннан кейін күшіне енбей жатып қаражаттар төленгені анықталды.Салдарында Қазақстан Республикасының Заңы 2015 жылғы 4 желтоқсандағы «Мемлекеттiк сатып алу туралы» №434-V ҚРЗ Заңы 46 бабы 1 тармағының талаптары сақталмаған.

16) Қазақстан Республикасының 2015 жылғы 4 желтоқсандағы «Мемлекеттiк сатып алу туралы» № 434-V ҚРЗ Заңының 5-бабы 6-тармағының талаптарын сақтамай, мекеменің тарапынан 2019 жылға арналған мемлекеттік сатып алудың бекітілген жылдық жоспары мемлекеттік сатып алу веб-порталына кешіктіріліп орналастырылғаны анықталды.

17) Мекеме тарапынан 2019 жылға мемлекеттік сатып алу жоспарына өзгеріс енгізу мақсатында 05.07.2019 жылғы №Ө-78 бұйрығын мемлекеттік сатып алу веб-порталына 19.07.2019 жылы, яғни 10 жұмыс күніне, 14.10.2019 жылғы №167 бұйрығын мемлекеттік сатып алу веб-порталына 23.10.2019 жылы, яғни 7 жұмыс күніне кешіктіріліп, бекітілгені анықталды. Салдарында Қазақстан Республикасының 2015 жылғы 4 желтоқсандағы «Мемлекеттiк сатып алу туралы» № 434-V ҚРЗ Заңының 5-бабының 7 тармағы сақталмаған.

18) Азаматтық-құқықтық мәмілені қазынашылық органдарында тіркеуге 100 еселенген айлық есептік көрсеткіштен асатын сомаға жататын, келісім-шарттардың төленгені анықталды. Бұл ретте, Қазақстан Республикасының 2008 жылғы 4 желтоқсандағы №95-IV «Қазақстан Республикасының Бюджет Кодексінің» 97 бабы 4 тармағының талаптары және Қазақстан Республикасы Қаржы министрінің 2016 жылғы 27 қаңтардағы №30 бұйрығымен бекітілген «Шығыстардың экономикалық сыныптамасы ерекшеліктерінің, оның ішінде жасалған азаматтық-құқықтық мәмілелерді тіркеу міндетті болып табылатын шығыстар түрлерінің тізбесін бекіту туралы» 1 тармағының талабы сақталмаған.

**2.6. Мемлекеттік аудит объектілері қызметінің әлеуметтік-экономикалық дамуға әсерін бағалау**

***1.«Шымкент қаласының ішкі саясат және дін істері басқармасы» мемлекеттік мекеме бойынша:***

Шымкент қалалық мәслихатының 26.11.2018ж. №41/328-бс шешімімен Шымкент қаласының 2018-2020 жылдарға арналған даму бағдарламасы (бұдан әрі-Даму бағдарламасы) бекітілген.

Аталған бағдарламаны іске асыруда туындайтын көрсеткіштер мен межелерге қол жеткізу мақсатында Шымкент қаласының ішкі саясат және дін істері басқарма және оған бағынысты нысандар бойынша төменгіше бюджеттік бағдарламалар бекітіліп, атқарылған:

001- Жергілікті деңгейде діни қызмет және ішкі саясат мәселелері бойынша мемлекеттік саясатты іске асыру жөніндегі қызметтер бойынша жергілікті бюджеттен 200 195,0 мың теңге қаралып атқарылса, Республикалық бюджет арқылы нысаналы трансферттен 718,0 мың теңге толық игерілген. Сонымен бірге аталған бағдарлама бойынша Республикалық бюджет арқылы нысаналы трансферттен 55 808,8 мың теңгеге «Ақпараттық-коммуникациялық орталық»КММ тарапымен атқарылған.

005 - «Мемлекеттік ақпараттық саясатты жүргізу жөніндегі қызметтер» бюджеттік бағдарламасы бойынша 623 387,0 мың теңге қаралып, толық атқарылған. Бағдарлама мемлекеттік ақпараттық саясатты, оның ішінде газеттер мен журналдар арқылы, телерадио хабарларын тарату, интернет-ресурстар, транспондерді жалға алу,мемлекеттік ақпараттық саясатты жүргізу мәселелерін әдістемелік қамтамасыз ету, Қазақстан Республикасы заңнамасының нормаларын орындау тұрғысынан бұқаралық ақпарат құралдары өнімдеріне мониторинг жүргізу сипатына ие..

009 - Өңірдегі діни ахуалды зерттеу және талдау бойынша Республикалық бюджет арқылы нысаналы трансферттен 31833,9 мың теңгеге «Дін мәселелерін зерттеу орталығы» КММ тарапымен көрсеткіш атқарылған.

032 - Ведомстволық бағыныстағы мемлекеттік мекемелердің және ұйымдарының күрделі шығыстары бойынша 33894,7 мың теңге толық игерілген. Аталған бағдарлама сипаты «Қала аумағында мемлекеттік ақпараттық-имиждік саясатты іске асыру үшін мемлекеттік органдардың ақпараттық жұмысын кооперациялаудың тиімді тетігі үшін ведомстволық бағынышты ұйымдардың материалдық-техникалық базасын жарақтандыру» болып табылады. Бұл мақсатта мекемеге бағынысты «Дін мәселелерін зерттеу орталығы» КММ бойынша 4109,7 мың теңге және «Ақпараттық-коммуникациялық орталық» КММ бойынша 29 785,0 мың теңгеге материалдық-техикалық жарақтандырылып, көрсеткіштер орындалған.

Жоғарыда аталған бюджеттік бағдарламалар аясында аудит нысандары тарапынан төменгіше бірқатар жұмыстар атқарылған:

***1.«Шымкент қаласының ішкі саясат және дін істері басқармасы» мемлекеттік мекеме бойынша:***

Республика және қала тұрғындары арасында «Шымкент қаласы 2020 жылы ТМД елдерінің мәдени астанасы» болып белгіленуін кең көлемде насихаттау мен жариялау мақсатында келесідей ақпараттық-насихаттық жұмыстар жүргізілген.

2019 жылы жалпы саны 1800-ден астам әлеуметтік баннерлер ілінген. Оның ішінде: «Жолдау» бойынша – 60, «Нақыл сөздер» бойынша – 70, «Абайдың 175 жылдығы» бойынша – 10, «Іздеу салу» бойынша – 5, «Ойын құмарлықтың алдын алу»бойынша – 2, «1424 жемқорлықтың алдын алу» бойынша – 10, «Таза қала» акциясы бойынша – 10 және т.б. тақырыптар бойынша ілінген.

Сондай-ақ, қаланың имиджін арттыруда «Мегаполистегі ақпараттың рөлі» тақырыбында семинар - тимбилдинг өткізу ұйымдастырылып және ұлтымыздың зиялылары С.Қожанов пен Т.Рысқұловтың 125 жылдығына орай, қала әкімдігі мен Республикалық «Егемен Қазақстан» газетімен бірлесіп, республикалық ғылыми-практикалық конференция, Шымкент қаласының бұқаралық ақпарат құралдары өкілдері арасында *(шағын футбол, волейбол және бильярд ойындары бойынша)* дәстүрлі спартакиада өткізілген.

Шымкент қаласы көлемінде дін мәселелері бойынша жұмыс жүргізетін ақпараттық түсіндірмелік топтардың (АТТ) 2019 жылға арналған кездесулер жоспары бекітіліп, мақсатты топтармен өткізілілген.

ЖОО және орта арнаулы оқу орындарындағы 76 кездесуде 6372 студент, жалпы білім беру мектептеріндегі 166 кездесуде 15247 оқушылар қатыстырылып, мекемелерде өткен 139 кездесуде 6930 қызметкерлер қатыстырылып іс-шаралар ұйымдастырылған.

Сонымен қатар, қала аумағында орналасқан мешіттерде 227 өткен іс-шараларға 81085 азаматтар қатыстырылған. Қала аумағында орналасқан 20 сауда орындарында кереғар діни ағымына бейімдеу тұратын 329 азаматпен білікті теолог мамандардың қатысуларымен топтық түсіндірме шаралары жүргізілген.

Бұдан бөлек, қала әкімдігі ғимаратында терроризмге қарсы комиссияның бірнеше жұмысшы топ отырыстары өткізіліп, қала аумағындағы дін саласы мәселелері, деструктивті діни ағымын жақтаушы мүшелерімен жүргізілетін жұмыстардың қорытындылары мен оңалту жұмыстарының нәтижелері туралы және жұмыс барысында туындап отырған өзекті мәселелері қаралып отырған.

Бүгінде, «Дін мәселелерін зерттеу орталығының» білікті теолог мамандары мен мешіт имамдары тарапынан бірлесе отырып кереғар діни ағымы жақтастарының қатарында жүрген 258 азаматтармен 282 кездесулер өткізіліп, нәтижесінде теолог мамандар тарапынан жасалған қорытындылау сараптамасына сәйкес, 116 азаматтың дәстүрлі дін жолына қайта бет бұру нышаны байқалған.

Бұдан бөлек, терроризм актісін алдын алуға және жолын кесуге арналған Дін істері комитеті тарапынан әзірленген инфографикалар, жаднамалар және флаерлер қала әкімдігінің ресми сайты Shymkent.gov.kz, Haqjoly.kz сайттарында, Шымкент Дін www.facebook.com/profile.php парақшасында және «Шымкент келбеті» газетінде жарияланған. «Дін мәселелерін зерттеу орталығы» КММ-і мамандары тарапынан 15 телебағдарламаларға қатысқан.

Сондай-ақ, Шымкент қаласы бойынша 5 түзеу мекемелерінде жылдың басынан 90 жалпы кездесу мен 375 жеке дара кездесулер өткізіліп, нәтижесінде 9 адам дәстүрлі діни бағытқа бет бұрған.

Қалада әлеуметтік проблемалық мәселелерді шешу және қоғамдық-саяси жағдайдың тұрақтылығын сақтау бойынша «Дағдарысқа қарсы штаб» жұмыс жасайды.

«Дағдарысқа қарсы штабтың» жыл басынан бері 6 отырысы өткізіліп, мәжіліс барысында «ҚДТ» қозғалысының жаппай митингіге шығу мәселесі талқыланып, іс-қимыл жасау алгоритмі бекітілген.

Бүгінгі күні аталған бағдарламада митингке қатысты, атаулы әлеуметтік көмек және тазалық мәселелері және т.б бойынша қоғам белсенділерімен 10-нан астам бағдарлама түсірілген. Сонымен қоса, құрамына қала әкімінің орынбасарлары, зиялы қауым өкілдері, басқарма басшылары, аудан әкімдері, дін өкілдері енгізілген 50 адамнан тұратын спикерлер пулы бекітілген.

Бұқаралық ақпарт құралдарында, әлеуметтік желілер контентінде теріс пікірдегі ақпараттардың таралауына жол бермеу мақсатында қоғам белсенділерінен 36 блогердің пулы қалыптастырылған. Сонымен қатар, қалада әлеуметтік шиеленіс тудыруы мүмкін ошақтар («Ыстық нүктелер») қалыптасқан.Талдап айтқанда: жалақы бойынша берешек, жер мәселелері, инфрақұрылыммен қамтамасыз ету, әлеуметтік мәселелер. *(Абай ауданы бойынша-3, Еңбекші ауданы бойынша-1, Әл-Фараби ауданы бойынша - 1, Қаратау ауданы бойынша - 5.)*

***2.«Дін мәселелерін зерттеу орталығы» коммуналдық мемлекеттік мекемесі бойынша:***

Шымкент қаласының тұрғындарының, түрлі әлеуметтік топтардың арасында дін мәселесіндегі ортақ түсінікткрді қалыптастыру, діни экстремизм мен терроризмнің алдын алу және дін саласындағы мемлекеттік саясатты түсіндіру мақсатында 408 кездесу өткізілген. Оның ішінде: Емханалар және ауруханаларда 38, өрт сөндіру қызметкерлерімен 8, құқық қорғау органдары және әскери бөлімдерде 28, спорт мектептерінде 18, сауда орындарында 19 және басқа да мекемелерде 47 кездесу, ЖОО және арнаулы орта оқу орындарында 76 және жалпы білім беру мекемелерінде 174 кездесу өткізілген. Кездесулерге анықтама толтырылып, өткен іс-шараларды «Шымкент дін» фейсбук парақшасына, «Haqjoly.kz» діни-ақпараттық порталына және инстаграм желісіндегі «Din.shymkent» парақшасына жарияланған.

Қала аумағындағы ҚМДБ-ның филиалдарының 104 мешіттің ДДА мүшелері көп баратын 38 мешітке танысу және зерделеу жұмыстары жүргізілген. Исламдық емес діни бірлестіктерге 31 танысу және зерделеу жұмыстары жүргізілген.

Қала аумағында АТТ жоспарына сәйкес, аудан әкімдіктерімен бірлескен жоспар және келіп түскен хаттар бойынша «Дін мәселелерін зерттеу орталығы» КММ мамандары мен дін саласындағы тұрақтылықты қамтамасыз ету мақсатында құрылған ақпараттық түсіндіру топ мүшелері тарапынан құқық қорғау органдары мен әскери бөлімдерінде 28 кездесу өткізілген. Қала аумағында ИЧ 167/2, 3, 4, 10, 11 түзету мекемелеріндесотталған азаматтармен түрлі тақырыптарда 90 жалпы кездесу өткізілген. Кездесуге 2000 сотталған азаматтар қатысқан.

Шымкент қаласы бойынша 2019 жылы 400 ге жуық деструктивті діни ағым жақтаушы азаматтар анықталған. Соның ішінен 258 азаматпен 282 жеке кездесу өткізіліп, нәтижесінде 116 азамат дәстүрлі дінге бейімделген. Әр бір кездесуге анықтама толтырылып, база қорына жинақталған.

«Жусан-1,2,3» операцияларымен елге оралған 12 азаматшалармен 24 жеке-даратеологиялық-психологиялық түсіндірме жұмыстары жүргізілген.

2019 жылы «Жусан-1,2,3» операциялары аясында елге оралған азаматшаларды және олардың ұл-қыздарын зайырлы қоғамға бейімдеу, дәстүрлі құндылықтарына баулу мақсатында, тарихи-мәдени орталықтарға экскурсия жұмыстары (Түркістан қаласындағы Қожа Ахмет Йассауи кесенесінде) жүргізілген.

Республикалық жергілікті БАҚ беттерінде 20 діни танымдық мақала жарияланған.

Журналист блоггерлер тарапынан діни бағытта 9 мақала жазылып, әлеуметтік желілерге енгізілген.

Қала тұрғындарын кереғар діни ағымдардың ықпалынан сақтау, жастардың діни иммунитетін қалыптастыру мақсатында «Жадынама», «10 фактор», «100 қауіп-қатер» әдістемелік тақырыбында діни-танымдық жадынаманың жобасы дайындалған.

ҚР мемлекеттік саясатын жүзеге асырудың 2017-2020 жылдарға арналған тұжырымдамасы, ҚР діни экстремизм және терроризмге қарсы іс-қимыл жөніндегі 2018-2022 жылдарға арналған мемлекеттік бағдарламасына сәйкес түсініктемелер әдістемесінің жобасы дайындалған.

Дін саласындағы барлық деңгейдегі АТТ мүшелерінің біліктілігін көтеру мақсатында семинар, тренингтер бойынша жауапты мамандармен бірлесіп «Дін мәселесі – рухани байлығымыздың бір тармағы» атты әдістемелік құралының жобасы дайындалған.

«Орта білім беру мекемелеріндегі дін саласындағы проблемаларды зайырлылық қағидалары негізінде реттеу» атты әдістемелік құралдың жобасы дайындалған.

***3. Шымкент қаласының ішкі саясат және дін істері басқармасының "Ақпараттық-коммуникациялық орталық" коммуналдық мемлекеттік мекемесі бойынша:***

Өңір аумағындағы түрлі жаңалықтар мен ақпараттар БАҚ беттеріне жарияланған. Атап айтқанда, әр түрлі салалардағы көрсеткіштер мен нәтижелер, ақпараттық-насихаттық жұмыстар халық арасына жүргізілген.

Қазақстан Республикасы Президенті Әкімшілігі Талдау және болжамдау орталығының тапсырмаларын жүзеге асыру мақсатында Шымкент қаласы бойынша таратылатын топтар мен қауымдастықтар тізімі 30 бірлікті құраған.

Атап айтқанда: «Шымкент», «3 мегополис», «Город Тюльпанов», «В Шымкенте», «17 регион», «Наш город», «Шымкент достар», «Шымкент, Қашан, Қайда», «didarbek», «Шымкент сүйікті қалам», «Бәрі жақсы болады», «Бастау», «Мирас», «Шымкент Жастары», «Тарих Тағлым Жастар», «Айтарым бар», «Ұстаздық еткен жалықпас», «Атамның басы-ай», «Oninfo», «Дүние жүзі қазақ қандастары», «Все новости Казахстана», «Таң қалмаңыз», «Қызықтың бәрі осында», «Шымкент әңгімелесейік», «Шымкент жаса мәңгі», «Ойбай», «Қызықты әлем», «Жаңалықтар әлемі», «Мағыналы сөздер», «Bazar joq», «Жаға ұстатты» топтары.

1302 материал жарияланған:республикалық телеарналарда45 материал, жергілікті телеарналарда265 материал эфирге шыққан. Республикалық газеттерде367 мақала, облыстық және қалалық газеттерде254 мақала жарыққа шыққан. Ақпараттық порталда371 материал жарияланған.

Жоспар аясында және қала аумағында орын алған резонансты мәселелерге шұғыл жағдайда «Ақпараттық-коммуникациялық орталығында» жалпы 86 баспасөз брифингтері ұйымдастырылған. Аталған брифинг бойынша 1400-ге жуық ақпарат БАҚ -та жарияланған.

«Ақпарат» және «Әлеуметтік желілерге мониторинг» бөлімдері күнделікті «IMAS» жүйесі арқылы мониторинг жұмыстары жүргізілген. Бұқаралық ақпарат құралдары мен әлеуметтік желілерде 2019 жылы Шымкент қаласы бойынша 38 245 ақпарат жарияланса, оның ішінде 3 811 (қайталанған ақпараттар есебінде) негатив ақпарат жарияланған. Жағымды ақпараттардың саны 16 335, ал бейтарап ақпараттардың саны 18 099.

Жарық көрген ақпараттар мазмұнына қарай 48 түрлі тақырыпқа бөлініп, қорытынды анализдер жасалынған.

Халықпен тиімді кері байланыс орнату мақсатында тұрғындардың мұң-мұқтажына жедел назар аудару арқылы қаладағы өзекті мәселелерді дер кезінде шешуді басты орынға қойған.

2019 жылдың қыркүйек айынан бастап аталған бағытта әлеуметтік желідегі қала тұрғындарының мәселелері бойынша осы уақытқа дейін 629 арыз-шағымдар түсіп, нәтижелі жауап қайтарылған. Атап айтқанда, басым бөлігі тұрғын үй-коммуналдық шаруашылық мәселелері (507 арыз-80,7%), және түрлі әлеуметтік-тұрмыстық мәселелері (122 арыз-19,3%) болып табылады.

Туындаған мәселелерге байланысты әкімдік сайтында 546 арыз-шағымның жауаптары жарияланған.

Талдау нәтижелері бойынша бюджеттен бөлінген қаржылардың аудит нысандарының жоғарыдағы аталған кемшіліктерін қоса алғандағы атқарған қызметінің өңірлік әлеуметтік-экономикалық дамуына өзіндік әсерін тигізеді.

**Тексеру комиссиясының мүшесі А. Балықбаев**

Аудит тобы: Б.Тағаев,

Б.Дәуренов,

Г.Бармақова, Ш.Ендібаева